Komission asetus (EY) N:o 2332/97, annettu 25 päivänä marraskuuta 1997, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta viidennen kerran



Virallinen lehti nro L 323 , 26/11/1997 s. 0023 - 0024



KOMISSION ASETUS (EY) N:o 2332/97, annettu 25 päivänä marraskuuta 1997, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta viidennen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että klassisen sikaruton puhjettua tietyillä Espanjan tuotantoalueilla komission asetuksella (EY) N:o 913/97 (3), sellaisena kuin se on viimeksi muutettuna asetuksella (EY) N:o 2175/97 (4), otettiin käyttöön kyseistä jäsenvaltiota varten sianlihamarkkinoiden poikkeuksellisia tukitoimenpiteitä, koska klassinen sikarutto jatkuu Espanjassa, on aiheellista pienentää tukikelpoisten lihotussikojen vähimmäispainoa tämän toimen menojen sekä teurasjätteiden käsittelylaitoksessa käsiteltävien sikojen määrän vähentämiseksi, tukitoimenpiteiden moitteettoman varainhoidon varmistamiseksi yli 110 kilogrammaa painavien lihotussikojen tuelle on tarpeen ottaa käyttöön yläraja, jotta vältetään liian pitkään ja perusteetta harjoitettavaan lihotukseen perustuva keinottelu, porsaiden toimituksen yhteydessä annettavaa tukea olisi mukautettava nykyiseen markkinatilanteeseen ottaen huomioon markkinahintojen lasku, asetuksen (EY) N:o 913/97 liitteessä II ilmoitettua tukikelpoisten alueiden luetteloa olisi mukautettava nykyiseen eläinlääkinnälliseen tilanteeseen, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 913/97 seuraavasti: 1. Korvataan 1 artiklan 1 kohdassa ja 4 artiklan 1 ja 2 kohdassa ilmaisu "100 kilogrammaa" ilmaisulla "90 kilogrammaa". 2. Korvataan 4 artiklan 2 kohdassa ilmaisu "90 kilogrammaa" ilmaisulla "80 kilogrammaa". 3. Korvataan 4 artiklan 4 kohdassa määrä "60 ecua" määrällä "50 ecua", "52 ecua" määrällä "44 ecua" ja "43 ecua" määrällä "37 ecua". 4. Lisätään 4 artiklaan seuraava kohta: "6. Keskipainoltaan yli 110 kilogramman lihotussikojen osalta tuki ei saa ylittää 1 kohdan säännösten mukaisesti lihotussioille, joiden keskipaino on 110 kilogrammaa, vahvistettua tukea." 5. Korvataan liite II tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä marraskuuta 1997. Komission puolesta Franz FISCHLER Komission jäsen (1) EYVL L 282, 1.11.1975, s. 1 (2) EYVL L 349, 31.12.1994, s. 105 (3) EYVL L 131, 23.5.1997, s. 14 (4) EYVL L 298, 1.11.1997, s. 60 LIITE "LIITE II Lleidan maakunnan suoja- ja valvontavyöhykkeet, sellaisina kuin ne on määriteltyinä Generalitat de Catalunyan 20 päivänä lokakuuta 1997 antaman määräyksen liitteissä I ja II. Päätös on julkaistu Generalitat'n virallisessa lehdessä 3 päivänä marraskuuta 1997, s. 12394."